armvectores/hy_wikipedia_2023 huggingface dataset:
Ռոզա Տայկոն

Ռոզա Սոֆիա Ինգեբյորգ Տայկոն (շվեդերեն՝ Rosa Sofia Ingeborg Taikon, հուլիսի 30, 1926(1926-07-30), Տիբրո, Սկարաբորգ, Շվեդիա - հունիսի 1, 2017(2017-06-01)), շվեդ արծաթագործ և հասարակական գործիչ, որը պայքարել է գնչուների իրավունքների համար։ 2013 թվականին արժանացել է Ուլոֆ Պալմեի մրցանակին։


== Կենսագրություն ==
Ռոզա Տայկոնը ծնվել է 1926 թվականին շվեդուհի Ագդա Կառլսոնի և գնչու Յուհան Տայկոնի ընտանիքում։ Գրող Կատարինա Տայկոնի ավագ քույրն էր։ Ռոզայի մայրը մահացել է, երբ նա եղել է վեց տարեկան։ Հայրը կրկին ամուսնացել է, սակայն խորթ մայրը երեխաներին վատ է վերաբերվել։ Ռոզան տասը տարեկանից աշխատել է ընտանիքին օգնելու նպատակով։
Տայկոնը ոսկերիչ է դարձել։ 1966 թվականին ավարտել է Արվեսների համալսարանը։ Չնայած այն հանգամանքին, որ ոսկերչական արվեստն ընտանիքում ժառանգաբար փոխանցվել է տղամարդկանց միջոցով, Ռոզան որոշել է արծաթագործ դառնալ իր եղբայր Պաուլի սպանությունից հետո։ Նա ապավինել է գնչուական ավանդական արվեստին։ Նրա աշխատանքները ցուցադրված են շվեդական բազմաթիվ պատկերասրահներում ու թանգարաններում, այդ թվում՝ Շվեդիայի ազգային թանգարանում։ Ցուցադրություն է ունեցել նաև Գնչուական արվեստի թանգարանում Չեխիայում։ Ստոկհոլմի համալսարանում և Շվեդիայի արվեստի դպրոցում երեկոյան դասընթացներ է վարել արծաթի հետ աշխատելու արվեստի վերաբերյալ։ Բացի դրանից հայտնի է եղել նաև որպես որպես գնչուների իրավունքների համար պայքարող և գնչուական մշակույթի հանրայնացնող։ Հանդես է եկել շվեդական ռադիոյով ու հեռուստատեսությամբ, գրել հոդվածներ։
Ամուսնացել է երկու անգամ, երկուսն էլ ավարտվել են ամուսնալուծությամբ․ երեխաներ չի ունեցել։ Մահացել է 2017 թվականին 91 տարեկանում։


== Մրցանակներ ==
«Իլլիս քվորում» ոսկե մեդալ՝ շվեդական մշակույթին, գիտությանը կամ հասարակությանը մատուցած ծառայության համար (2010)։
Ուոլֆ Պալմեի մրցանակ՝ մարդու իրավունքների պաշտպանության ոլորտում ակնառու նվաճումների համար (2013)։
Սյոդերտյորնի համալսարանի պատվավոր դոկտոր (2014)։


== Ֆիլմագրություն ==
Marianne, 1953
Motorkavaljerer, 1950
Kyssen på kryssen, 1950
Smeder på luffen, 1949


=== Գրականություն ===
«Rosa Taikon»։ Nationalencyklopedin (Swedish)։ Վերցված է 13 May 2010 


== Ծանոթագրություններ ==


== Արտաքին հղումներ ==
Ռոզա Տայկոն Internet Movie Database կայքում
Հայ-Q

Հայ-Q, հայկական ինտելեկտուալ շոու, որը բաղկացած է 3 փուլից։ Այս ինտելեկտուալ շոուն նման է Միլիոնատեր տաք նստատեղ խաղին։ Եթեր է հեռարձակվել 2014 թվականին Հայաստանի Հանրային հեռուստաընկերությամբ։


== Կանոններ ==
Խաղին մասնակցում են 3 թիմ, որոնցում կան 3-ական խաղացողներ։ Խաղը սկսվում է նախընտրական հարցով, որով որոշվում է, թե ով է սկսելու առաջին փուլը։ Նախընտրական հարցը ձևավորվում է ըստ պատասխանի մոտ լինելու։ Առաջին փուլում կա 9 թեմա և թեմաներից մեկը ընտրելուց հետո հերթականությամբ թիմերից մեկի ներկացուցիչներից մեկը 40 վայրկյանի ընթացքում պետք է պատասխանի հնարավորինս շատ հարցերի։ Մեկ ճիշտ պատասխանն արժե 50 Հայ-Q։ Փուլը սկսվում է, ըստ նախընտրական հարցերի լավագույն արդյունքների։ Առաջին փուլում եթե կա մի-փոքր ժամանակ և հարց է տալիս հաղորդավարը, որի ընթացքում ժամանակը վեջանում է, վորոշ դեպքերում (եթե իհարկե հաղորդավարը թույլ է տալիս) կարելի հնչեցրած հարցի վերջին բառից հետո գուշակել և պատասխանել։ Երկրորդ փուլում հնչում է 10 հարց, յուրաքանչյուր հարցի համար տրվում է 20 վայրկյան, կարմիր կոճակին ամենաշուտը սեղմողի թիմի ներկայացուցիչը պետք է պատասխանի հարցին, ճիշտ պատասխանի դեպքում տրվում է 100 Հայ-Q, իսկ սխալ պատասխանի դեպքում զրկվում է հաջորդ հարցին պատասխանելու իրավունքից։ Երրորդ փուլում կա 3 հարց, և յուրաքանչյուր հարցի ժամանակն ազդարարելուն պես միավորները սկսում են նվազել 500-ից, պատասխանելու իրավունք կստանա այն թիմը, որը ամենից արագ կսեղմի կարմիր կոճակը, ճիշտ պատասխանի դեպքում թիմի հաշվին կավելանա այնքան միավոր, որքան մնացել է այդ պահին, սխալ պատասխանի դեպքում թիմի հաշվից կնվազի այնքան միավոր, որքան մնացել է այդ պահին։ Հարցին պատասխանելու համար տրված է 50 վայրկյան։ Ինչպես և երկրորդ փուլում, երրորդ փուլում էլ, թիմերից ոչ-մեկի մինչև ժամանակի ավարտը չպատասխանելու դեպքում, ճիշտը պատասխանում է հաղորդավարը։


== Արտաքին հղումներ ==
Պաշտոնական կայքը Archived 2014-12-04 at the Wayback Machine.
Ֆեյսբուքի էջը
Տիլլիստե (այլ կիրառումներ)

Տիլլիստե, կարող է վերաբերել՝

Տիլլիստե - գյուղ Էստոնիայի Վալգամաա նահանգի Տիլլիստե շրջանում
Տիլլիստե - շրջան Էստոնիայի Վալգամաա նահանգում
Փափազ-գեղ

Փափազ-գեղ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բալյասնենսկի գյուղական խորհուրդ (Դիկանսկի շրջան)

Բալյասնենսկի գյուղական խորհուրդ  (ուկրաիներեն՝ Балясненська сільська рада), Ուկրաինայի Պոլտավայի մարզի Դիկանսկի շրջանում։
2001 թվականի տվյալներով Բալյասնենսկի գյուղական խորհրդում բնակվում էր 1185 մարդ։ Բնակավայրը զբաղեցնում է 44,32 կմ² տարածք։ Բնակչության խտությունը կազմում էր 26,74 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Փուրտիո (Շուախևի շրջան)

Փուրտիո (վրաց.՝ ფურტიო), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 590 մետր բարձրության վրա։ Շրջկենտրոն Շուախևից 12 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 787 մարդ։


== Ծանոթագրություններ ==
Սենտ Անյան (Ծովափնյա Շարանտի գավառ)

Անվան այլ կիրառումների համար տե՛ս՝ Սենտ Անյան (այլ կիրառումներ)Սենտ Անյան (ֆր.՝ Saint-Agnant), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Անյան կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17308։


== Բնակչություն ==
Համայնքի բնակչությունը 2010 թվականին կազմում էր 2499 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սենտ Անյանի վիճակագրության ազգային ինստիտուտ (ֆր.)
Չաշկինո (գյուղ, Կալտասինսկի շրջան)

Չաշկինո (ռուս.՝ Чашкино, բաշկիրերեն՝ Чашкин), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 113 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոստոկ (գյուղ, Իլիշևսկի շրջան)

Անվան այլ կիրառումների համար տե՛ս՝ ՎոստոկՎոստոկ (ռուս.՝ Восток, բաշկիրերեն՝ Восток), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիլադելֆիա Իգլս

Ֆիլադելֆիա Իգլս (անգլ.՝ Philadelphia Eagles), Փենսիլվանիա նահանգի Ֆիլադելֆիա քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL): Ակումբը հանդես է գալիս Ֆուտբոլի ազգային կոնֆերենցիայի Արևելյան դիվիզիոնում։ Ակումբը իր պատմության ընթացքում երեք անգամ դարձել է NFL չեմպիոն և երեք անգամ մասնակցել է Սուպերբոուլում։ Ակումբը հիմնադրվել է 1933 թվականին։


== Անվանումներ ==
Philadelphia Eagles (1933—1942)
Philadelphia-Pittsburgh «Steagles» (1943)
Philadelphia Eagles (1944 — այժմ)


== Ջեռքբերումներ ==
Լիգայի առաջնությունների հաղթողներ (3)

NFL առաջնության հաղթողներ (3)
1948, 1949, 1960Կոնֆերենցիայի հաղթողներ (3)

NFL Արևելք: 1960
ՖԱԿ: 1980, 2004Դիվիզիոնի հաղթողներ (12)

NFL Արևելք: 1947, 1948, 1949, 1960
ՖԱԿ Արևելք: 1980, 1988, 2001, 2002, 2003, 2004, 2006, 2010, 2013, 2017


== Ծանոթագրություններ ==


== Արտաքին հղումներ ==
Philadelphia Eagles official website
The Football Database website
(3099) Հերջենրոտեր

(3099) Հերջենրոտեր (անգլ.՝ Hergenrother), աստերոիդ աստերոիդների հիմնական գոտում։ Հայտնաբերվել է 1940 թվականի ապրիլի 3-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,88128 ա. մ., առավելագույնը մոտենում է 2,3069 ա. մ. հեռավորության վրա և հեռանում 3,4557 ա. մ.։ Արեգակի շուրջ մեկ ամբողջական պտույտ է կատարում 1786,39 երկրային օրվա ընթացքում, իր ուղեծրով շարժվելով միջինում 0,201524 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3099) Հերջենրոտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դյակովկա (գյուղ, Կրասնոկուտսկի շրջան)

Անվան այլ կիրառումների համար տե՛ս՝ ԴյակովկաԴյակովկա (ռուս.՝ Дьяковка), գյուղ Ռուսաստանի Սարատովի մարզի Կրասնոկուտսկի շրջանի կազմում։
Բնակչությունը 2011 թվականին գրանցված տվյալներով կազմում էր 1236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կատակերգական դրամա

«Կատակերգական դրամա» (անգլ. comedy-drama), տրագիկոմեդիայի ժամանակակից ենթաժանր, որը առաջին հերթին տարածված է հեռուստատեսության շրջանում։ Ֆորմատը վերաբերվում է այն սերիալներին, որոնք սերտորեն համատեղում են կատակերգություն և դրամա ժանրերը։
Ձևաչափը ստեղծվել է 1980-ականներին կեսերին ամերիկյան հեռուստատեսությունում։ Ավելի վաղ հեռուստատեսության մեջ բավականին խիստ բաժանում կար սերիալների մեկ ժամ տևողությամբ դրամայով և կես ժամ տևողությամբ, հիմնականում ընտանեկան սիթքոմներով։ Վառ օրինակ է հանդիսանում մեկ ժամ տևողությամբ «Moonlighting» հեռուստասերիալը՝ դառնալով պատմության մեջ առաջինը, որը առաջադրվել էր Ամերիկյան ռեժիսորների Գիլդիայի մրցանակի և դրամատիկական, և կատակերգական անվանակարգերում։ Կես ժամ տևողությամբ հեռուստասերիալների վառ օրինակ է հանդիսանում քննադատների սիրելի՝ «Մոլլի Դոդի ցերեկները և գիշերները» շոուն՝ դառնալով առաջին սիթքոմներից մեկը, որը նկարահանվել է մեկ տեսախցիկով և առանց ենթակադրային ծիծաղի։ Ոչ բոլոր քննադատները գնահատեցին նոր ձևաչափը՝ հավատարիմ մնալով դրամայի և սիթքոմի առանձնացման ավանդույթներին։
Հաճախակի մոլորության պատճառն այն է, որ դրամեդը մեկ ժամ տևողություն ունի։ Կարճաժամկետ գոյություն ունեցող «Frank's Place» (1987-1988) հեռուստասերիալը, որպես սիթքոմ, անդրադառնում էր ռասայական լուրջ խնդիրների։ Ձևաչափը հիմնական հաջողության է հասել 2000-ական թվականներին՝ «Հուսահատ տնտեսուհիները» (2004-2012) և դրան հաջորդող «Ugly Betty» (2006-2010), «Dirty Sexy Money» (2007-2009), «Pushing Daisies» (2007-2009), «Drop Dead Diva» (2009-2014) և «Jane the Virgin» հեռուստասերիալների մեկնարկից հետո։ 2013 թվականին, «Orange Is the New Black» հեռուստասերիալի հաջողությունից հետո, շատ քննադատներ քննարկում էին, թե հեռուստասերիալը որ ուղղությամբ է առաջադրվելու մրցանակների համար, և նախագիծը «Ոսկե Գլոբուսում» առաջադրվել է որպես դրամա, իսկ հետո որպես կատակերգություն «Էմմիում»։ Նման իրավիճակում է հայտնվել նաև կես ժամ տևողությամբ «Transparent» հեռուստասերիալը, որն, ըստ քննադատների կարծիքների, պարզվել է, որ դրամա է՝ պարունակելով սիթքոմի ժամանակագրություն։


== Տես նաև ==
Տրագիկոմեդիա
Կատակերգություն
Դրամա
Սև հումոր
Մելոդրամա


== Ծանոթագրություններ ==
Իան Կալիում

Իան Կալիում (անգլ.՝ Ian Callum, հուլիսի 30, 1955(1955-07-30), Դամֆրիս, Շոտլանդիա, Միացյալ Թագավորություն), ավտոմեքենաների բրիտանացի դիզայներ, որն աշխատել է Ֆորդ, «TWR» «Aston Martin» ընկերություններում, իսկ 1999 թվականին դարձել է «Jaguar» ընկերության  ավտոմեքենաների դիզայնի գծով տնօրեն, որն հետագայում՝ 2013 թվականին միավորվել է «Jaguar Land Rover» հոլդինգային ընկերության հետ։


== Կենսագրություն ==
Ծնվել է 1954 թվականի հուլիսի 30-ին Շոտլանդիայում։
Սովորել է Լանչեսթերի պոլիտեխնիկական համալսարանում (այժմ Քովենթրիի համալսարան), Աբերդինի համալսարանի արվեստի և հասարակական գիտությունների քոլեջում և Գլազգոյի արվեստի դպրոցում, որտեղ ստացել է արդյունաբերական դիզայնի որակավորման աստիճան։ Հետագայում նա ավարտել է Լոնդոնի արվեստի թագավորական քոլեջը՝ ստանալով ավտոմոբիլային դիզայնի մագիստրոսի աստիճան։
1979-1990 թվականներին աշխատել է «Ford Motor Company» ընկերությունում, մասնավորապես, նպաստել է «Ford RS200» սպորտային մեքենայի և Ford Escortի մեքենայի դիզայնի զարգացմանը։
1990 թվականին միացելէ «Tom Walkinshaw Racingին» ընկերությանը։ Այդ ընթացքում նա մասնակիորեն պատասխանատու էր «Aston Martin DB7» մեքենայի մշակման համար, ինչի շնորհիվ դարձավ առավել հայտնի։ Մասնակցել է նաև «Aston Martin Vanquishի», «DB7 Vantage» կոնցեպտի (V12 շարժիչով) և «Aston Martin Project Vantage» ի մեքենաների  մշակմանը։
1995 թվականին արժանացել է Ջիմ Քլարկի հիշատակի մրցանակին՝ «DB7» մեքենայի վրա կատարած աշխատանքի համար։ 1998 թվականին նա նախագծել է «Nissan R390 GT1» մեքենայի դիզայնը։
1999-2019 թվականներին եղել է «Jaguar» ավտոմեքենաների դիզայնի գծով տնօրեն։ Մեծ ներդրում է ունեցել «X-Type Estate (2004)», «Aston Martin DB9 (2004)», «Jaguar XK (2005)», «Jaguar XF (2008)», «Jaguar XJ (2009)», «Jaguar C-X75 (2010)», «Jaguar C-X16 (2012)», «Jaguar F-Type (2013)», «Jaguar F-Pace (2015)» ավտոմեքենաների դիզայնի վրա։
Բրիտանական ավտոմոբիլային արդյունաբերության նվաճումների համար 2019 թվականին արժանացել է Բրիտանական կայսրության (CBE) շքանշանի։


== Դիզայն ==
Իան Կալիումի դիզայներական աշխատանքները

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Биография на сайте Ford (անգլ.)
Լուրու դը Բոն

Լուրու դը Բոն (ֆր.՝ Louroux-de-Beaune), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Մոնմարո կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03151։


== Բնակչություն ==
Համայնքի բնակչությունը 2008 թվականին կազմում էր 183 մարդ։


== Տնտեսություն ==
2007 թվականի տվյալներով 127 աշխատունակ տարիքի մարդկանցից (15-64 տարեկան) 88-ը տնտեսապես ակտիվ էին, 39-ը անգործունակ (ակտիվության ցուցանիշը 69,3 %, 1999 թվականին եղել է՝ 69,0 %)։ 88 աշխատունակ բնակիչներից 80-ը աշխատում էին (49 տղամարդ և 31 կին), անաշխատանք էին 8-ը (3 տղամարդ և 5 կին)։ 39 անգործունակ մարդկանցից 8-ը աշակերտներ կամ ուսանողներ են, 21-ը թոշակառու, 10-ը անաշխատունակ էին այլ պատճառներով։


== Տեսարժան վայրեր ==
Սեն Սյուլպիս եկեղեցի՝ XI—XII դարեր


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լուրու դը Բոն» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-5 
«Լուրու դը Բոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Յագոտին

Յագոտին (ուկրաիներեն՝ Яготин), քաղաք Ուկրաինայի Կիևի մարզի Յագոտինի շրջանում, շրջկենտրոն։ Հիմնադրվել է 1552 թվականին։
Չճշտված տվյալներով Յագոտին քաղաքում բնակվում էր 23 556 մարդ։ Բնակավայրը զբաղեցնում է 57,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արդագիշ

Արդագիշ (ռուս.՝ Ардагыш, բաշկիրերեն՝ Әрҙәгеш), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուլգար (գյուղ, Չեկմագուշևսկի շրջան)

Բուլգար (ռուս.՝ Булгар, բաշկիրերեն՝ Болғар), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԴՆԹ պարունակող վիրուսներ

ԴՆԹ պարունակող վիրուսներ, վիրուսներ,որոնց գենոմը ներկայացված է Դեզօքսիռիբոնուկլեինաթթվի միջոցով ։ԴՆԹ-ի կրկնապատկումը տեղի է ունենում ԴՆԹ-պոլիմերազ ֆերմենտի մասնակցությամբ։

Այս վիրուսների գենոմային ԴՆԹ-ն կարող է լինել միաշղթա կամ երկշղթա և ունենալ գծային կամ օղակաձև տեսք։
(2477) Բիրյուկով

(2477) Բիրյուկով (անգլ.՝ Biryukov), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 14-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,557291 ա. մ., առավելագույնը մոտենում է 2,1693 ա. մ. հեռավորության վրա և հեռանում 2,9452 ա. մ.։ Արեգակի շուրջ մեկ ամբողջական պտույտ է կատարում 1493,72 երկրային օրվա ընթացքում, իր ուղեծրով շարժվելով միջինում 0,241009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2477) Բիրյուկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9371) 1993 FV31

(9371) 1993 FV31, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 19-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,433666 ա. մ., առավելագույնը մոտենում է 2,3351 ա. մ. հեռավորության վրա և հեռանում 2,5322 ա. մ.։ Արեգակի շուրջ մեկ ամբողջական պտույտ է կատարում 1386,72 երկրային օրվա ընթացքում, իր ուղեծրով շարժվելով միջինում 0,259605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9371) 1993 FV31 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դելտա-ռիթմ

Դելտա ռիթմը (δ-ռիթմ) ունի 0,5-4 Հց հաճախականություն և 200-300 մկՎ տատանասահման։ Այն հաճախ գրանցվում է բնական խորը քնի և թմրադեղային քնի ժամանակ, որը վկայում է գլխուղեղի ակտիվության նվազման մասին։ Գրանցվում է նաև կեղևային այն հատվածներից, որոնք սահմանակցում են ուռուցքով ախտահարված շրջանին։ Դրվագներով գրանցվում է գլխուղեղի բոլոր շրջաններում։


== Գլխուղեղի մյուս ռիթմերը ==


== Գրականություն ==
Brazier, M. A. B. (1970), The Electrical Activity of the Nervous System, London: Pitman
Հյուսիսային Ամերիկայի ֆուտբոլի կոնֆեդերացիա

Հյուսիսային Ամերիկայի ֆուտբոլի կոնֆեդերացիան (անգլ.՝ North American Football Confederation, կարճ՝ NAFC) գոյությունը դադարեցրած ֆուտբոլի մայրցամաքային վարչական և վերահսկող կազմակերպություն է, որը միավորում էր Հյուսիսային Ամերիկայի չորս երկրների (Մեքսիկա, Միացյալ Նահանգներ, Կանադա և Կուբա) ֆուտբոլի ազգային ասոցիացիաները։NAFC-ը կազմավորվել է 1946 թ. և մինչև 1961 թ. հանդիսանում էր հյուսիսամերիկյան ֆուտբոլային ասոցիացիաների կառավարող մարմինը։ 1961 թ. NAFC-ը միավորվեց Կենտրոնական Ամերիկայի և Կարիբյան ավազանի ֆուտբոլի կոնֆեդերացիայի (CCCF) հետ՝ ծնունդ տալով մայրցամաքային նոր կազմակերպության՝ ԿՈՆԿԱԿԱՖ-ին։


== Անդամ երկրները ==
 Կանադա
 Կուբա (մինչև 1951 թ.)
 Մեքսիկա
 Միացյալ Նահանգներ


== NAFC-ի առաջնություն ==
NAFC-ի առաջնության երկու խաղարկություններում էլ հաղթել է Մեքսիկան։

1947
1949Հյուսիսամերիկյան ազգերի գավաթի 1990 և 1991 թթ. խաղարկությունները կարելի է համարել NAFC-ի առաջնության իրավահաջորդ։


== Նայիր նաև ==
ԿՈՆԿԱԿԱՖ
Կենտրոնական Ամերիկայի և Կարիբյան ավազանի ֆուտբոլի կոնֆեդերացիա (CCCF)Հյուսիսամերիկյան ֆուտբոլային միություն (NAFU)
Կենտրոնամերիկյան ֆուտբոլային միություն (UNCAF)
Կարիբյան ֆուտբոլային միություն (CFU)Նախակոնկակաֆյան ֆուտբոլային մրցաշարեր
Գոլուբովկա (գյուղ, Կալինովկայի շրջան)

Անվան այլ կիրառումների համար տե՛ս՝ ԳոլուբովկաԳոլուբովկա (ուկրաիներեն՝ Голубівка), գյուղ Ուկրաինայի Վիննիցայի մարզի Կալինովկայի շրջանում։ Բնակավայրը նախկինում նաև անվանվել է Լեոնարդովկա։ Հիմնադրվել է 1946 թվականին։
2001 թվականի տվյալներով Գոլուբովկա գյուղում բնակվում էր 279 մարդ։ Բնակավայրը զբաղեցնում է 0,786 կմ² տարածք։ Բնակչության խտությունը կազմում էր 354,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինը

Անվան այլ կիրառումների համար տե՛ս՝ 9 (այլ կիրառումներ)Ինը (9), բնական թիվ է, գտնվում է 8-ի և 10-ի միջև։


== Գրելաձևերը ==
ձայնավորից առաջ գրվում է ինն ինն անգամ, ինն ամիս և այլն։
բաղաձայններից առաջ գրվում է ինը` ինը հատ, ինը տարի և այլն։


== Մաթեմատիկայում ==
կարգային թիվը՝ իններորդ
թվի քառակուսի է` 9=32
9-ի քառակուսին հավասար է 81-ի։
ինը հատ մեկերից կազմված թիվն անմնացորդ բաժանվում է 9-ի՝ 111111111։9=12345679։
109 թվի անունն է միլիարդ, SI համակարգում արտահայտվում է գիգա- (Գ) և նանո- (ն) նախածանցներով։


== Այլ բնագավառներում ==
A9 ձևաչափի թուղթ՝ 37×52 մմ
ինը՝Ֆտորի ատոմային թիվն էհայերենի այբուբենի տառերով գրելաձևը՝ Թ


== Մշակույթ ==
«Իններորդ ալիք»՝ Հովհ. Այվազովսկու 1850 թվականին ստեղծած հայտնի կտավը։
9-րդ հրաշալիք՝ հայկական լեզվաբանական, մշակութային, ժամանցային ամսաթերթ, որը հրատարակվել է Երևանում։


== Այլ բնագավառներում ==
ISO 9-ը սլավոնական լեզուների այբուբենների լատիներենով տառադարձման համակարգի միջազգային ստանդարտն է։
Ինն են՝Հունական դիցաբանությունում մուսաները` Կալիոպե, Եվտերպե, Մելպոմենե, Թալիա, Էրատո, Պոլիհիմնիա, Տերփսիքորա, Կլիո, Ուրանիա;
Սանտա Կլաուսի եղջերուները։Հեքիաթներում թագուհու հղիությունը տևում է «ինն ամիս, ինը օր, ինը ժամ»։
09-ը Ֆրանսիայի Արյեժ դեպարտամենտի կարգային թիվն է։
Apple կոմպանիայում հեռախոսների արտադրման մեջ iphone 9-ը դուրս չի եկել։
(3936) Էլստ

(3936) Էլստ (անգլ.՝ Elst), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,428633 ա. մ., առավելագույնը մոտենում է 2,1165 ա. մ. հեռավորության վրա և հեռանում 2,7408 ա. մ.։ Արեգակի շուրջ մեկ ամբողջական պտույտ է կատարում 1382,42 երկրային օրվա ընթացքում, իր ուղեծրով շարժվելով միջինում 0,260412 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3936) Էլստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դանիել Սիոլի

Դանիել Օսվալդո Սիոլի (իսպ.՝ Daniel Osvaldo Scioli, հունվարի 13, 1957(1957-01-13), Վիլլա Կրեսպո, Comuna 15, Բուենոս Այրես, Արգենտինա), արգենտինացի մարզիկ և քաղաքական գործիչ, Արգենտինայի փոխնախագահ 2003-2007 թվականներին Նեստոր Կիրշների օրոք, պերոնիստ։ 2007-ից 2015 թվականներին մայրաքաղաքի նահանգապետը։ Իշխող Խուստիսիալիստական կուսակցության ղեկավարը 2010 թվականից մինչև 2014 թվականը։ Արգենտինայի դեսպանը Բրազիլիայում 2020 թվականի հունիսի 29-ից։


== Կենսագրություն ==
Դանիել Սիոլին ծնվել է երկրի մայրաքաղաք Բուենոս Այրեսում 1957 թվականի հունվարին։ Երիտասարդ տարիներին լրջորեն զբաղվել է ջրաշարժիչ սպորտով։ Ութ անգամ աշխարհի չեմպիոն է մոտորանավակի մրցավազքում։ 1997 թվականին առաջին անգամ ընտրվել է Արգենտինայի ազգային կոնգրեսում։
Կիրշների հետ միասին հաղթել է 2003 թվականի նախագահական ընտրություններում և ամբողջ ժամանակ զբաղեցրել փոխնախագահի պաշտոնը։ Այնուհետև զբաղեցրել է հայրենի նահանգի նահանգապետի պաշտոնը, որը զբաղեցրել է մինչև 2015 թվականի դեկտեմբերի 10-ը։
2010 թվականի հոկտեմբերին Խուստիսիալիստական կուսակցության նախկին նախագահ և առաջնորդ Նեստոր Կիրշների մահից հետո Դանիելը ավելի քան երեք տարի ղեկավարում էր կուսակցությունը։ Սիոլին մտնում է Հաղթանակի համար ռազմաճակատ ձախ կենտրոնամետ խմբակցության մեջ.
2015 թվականի ամռանը Սիոլին առաջիկա ընտրություններում Արգենտինայի նախագահի պաշտոնում առաջադրվել էր Արգենտինայի Խուստիսիալիստական կուսակցության ձախակենտրոնների կողմից։ Գործող (այդ ժամանակ) նախագահ Քրիստինա Կիրշները պաշտպանեց նրա թեկնածությունը. նա ինքը իրավունք չուներ առաջադրվելու նախագահի պաշտոնում.
Հոկտեմբերի 25-ին Արգենտինայում տեղի է ունեցել նախագահական ընտրությունների առաջին փուլը, որի արդյունքներով Սիոլին ստացել է ձայների 37,08 տոկոսը և զբաղեցրել առաջին տեղը. Երկրորդ փուլը տեղի է ունեցել նոյեմբերի 22-ին, որում Սիոլին հավաքել է 48,66 % և պարտվել ընդդիմության թեկնածու Մաուրիսիո Մակրիին.
2016 թվականից կուսակցության փոխնախագահ։ 2017 թվականի դեկտեմբերից մինչև 2020 թվականի մարտ՝ երկրի Պատգամավորների պալատի անդամ Բուենոս Այրես նահանգից։


== Ընտանիք ==
Կինը՝ հայտնի դիզայներ Դանիելա Ռաբոտինին, արտադրում է կոսմետիկա և ակնոց. Նրանք կրկին ամուսնացել են (1991-1998 և 2001 թվականից)։
Ունի ապօրինի դուստր, Լորենա Սիոլի (ծնված 1978 թվականին)։


== Ծանոթագրություններ ==


== Արտաքին հղումներ ==
Դանիել Սիոլիի պաշտոնական կայքը
Տոմբվա

Տոմբվա (պորտ.՝ Tômbua), քաղաք և մունիցիպալիտետ Անգոլայում, Նամիբի վարչական կենտրոն։


== Պատմություն ==
Պորտուգալացիները առաջին անգամ եղել են այդ տարածքում (որտեղ հիմա գտնվում է Տոմբվան) 1466 թվականի արշավանքի ժամանակ։ Նրանք գտնում են երկու մեծ ծառեր, որոնք կոչվում են Կուրոկա և Անգրա-դաս-Դուաս-Ալդեյաս։
1839 թվականի սեպտեմբերի  24-ին այդտեղ այցելում է կապիտան Պեդրո Ալեքսանդրինո դա Կունյան և վերանվանում է գյուղ Կուրոկա և Անգրա-դաս-Դուաս-Ալդեյաս Պորտու-դու-Պինդայում։ Պորտուգալացիները
վախենում էին  Բրիտանական ազդեցության մեծացումից տարածաշրջանում հետախույզ Ջեյմս Էդվարդ Ալեքսանդրի այցից հետո։ Պորտո դո Պինդա գյուղը վերանվանում է Պորտ Ալեքսանդր, անուն, որը մնում է բնակավայրում մինչև գաղութային շրջանի ավարտը։ Պորտուգալացիներն առաջին անգամ սկսում են ամրոց կառուցել, որի մոտ աճում են ձկնորսական նավահանգիստ  Ալեքսանդրը և Սան Մարտին դոս Տիգրեշը  (լքված 1975 թվականին)։ Մունիցիպալիտետ Պորտո Ալեքսանդրը պաշտոնապես հիմնադրվել է 1895 թվականին և այդ անվանումը պահել է մինչև 1975 թվականը։


== Նկարագրություն ==
Տոմբուա մունիցիպալիտետի մակերեսը կազմում է  18 019 կմ²։ Այն իր չափերով խոշորագույնն է Նամիբ նահանգում:Տոմբուան միակ մունիցիպալիտետն է Նամիբում, որ օգտագործում է Կունենե գետի ջրերը, որն ամբողջությամբ չի ցամաքում տարվա ընթացքում
:


== Ժողովրդագրություն ==
Մունիցիպալետի բնակչությունը մոտ 187,000 է։ Տոմբվան մունիցիպալիտետի կենտրոնն է, այնտեղ ապրում է բնակչության 60 %-ը։ Էթնիկ կազմն է  մուկաբալա ցեղը, խիմբան  (բնակչության մեծամասնությունը) և  ժողովուրդների կոյսանյան խումբը։ Մունիցիպալիտետի բնակչության մոտ 50%-ը գործածում է պորտուգալերենը որպես հիմնական լեզուն, տարածվածությամբ երկրորդը կուվալեն է։


== Տնտեսություն ==
Տոմբուա մունիցիպալիտետի տնտեսությունը հիմնված է ձկնորսության և ձկան վերամշակման արտադրության վրա։ Նաև նշանակալի եկամուտ է բերում զբոսաշրջությունը։ Մունիցիպալիտետի տարածքում է գտնվում Իոնի Ազգային պարկը և Սան-Մարտին-դուշ-Տիգրեշի քանդված բնակավայրը։


== Ծանոթագրություններ ==
Ռուսին Յառ

Ռուսին Յառ (ուկրաիներեն՝ Русин Яр), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Ռուսին Յառ գյուղում բնակվում էր 199 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրակովո (գյուղ, Բելոկատայսկի շրջան)

Ուրակովո (ռուս.՝ Ураково, բաշկիրերեն՝ Ураҡ), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 232 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պելիոն (Հունաստան)

Անվան այլ կիրառումների համար տե՛ս՝ Պելիոն (այլ կիրառումներ)Պելիո (ն) (հուն․՝ Πήλιο), լեռ Ֆեսսալիի հարավ-արևելքում, բեբեսկիմ լճի, պագասսիսկիմ ծոցի և Էգեյան ծովի միջև։ Այս լեռան վրա և շուրջն են ծավալվում հունական առասպելների իրադարձությունները։
․ լեռան վրա բնակվում են կենտավրոսներ, և այդ թվում իմաստուն Խիրոն։
․լեռից հարավ առասպելական Իոլկ, առասպելների կենտրոնը Յասոնի, Պելիի և Պելեի մասին։
․այստեղ է ապրել գեղեցկուհի Կիրենան, մինչև սիրահարված Ապոլլոնը չտարավ նրան ոսկե կառքով կապված կարապներից։
Լեռան բարձրությունը չափել է հնագույն ժամանակներում Դիկերախ որը Արիստոտելի աշակերտը։ Ըստ Դիկերածի այն հավասար է 1250 քայլի (ըստ ժամանակակից տվյալներով, 1651 մետր)։
Հայդարփաշա կայարան

Հայդարփաշա (թուրքերեն՝ Haydarpaşa Garı), երկաթուղային կայարան Ստամբուլի ասիական հատվածում՝ Հայդարփաշա թաղամասում։ Կառուցվել է 1906- 1908 թվականներին՝ որպես Ստամբուլ- Բաղդադ երկաթգծի սկզբնակետ։ Կայարանը սպասարկում է Ստամբուլի ասիական շրջանները, ինչպես նաև Թուրքիայի ողջ արևելյան հատվածը, ընդհուպ մինչև Հայաստանի, Իրանի և Սիրիայի սահմանները։ Հայդարփաշա կայարանը համարվում է Ստամբուլի ամենամեծ երկաթուղային կայարանը։ Հայդարփաշան սպասարկում է նաև երկաթուղային միջազգային ուղղություններով երթևեկող գնացքները։
Կայարանի նախագիծը կազմվել է գերմանացի ճարտարապետներ Օտտո Ռիտտերի (գերմ.՝ Otto Ritter) և Հելմուտ Կունոյի (գերմ.՝ Helmuth Cuno) կողմից կողմից։ Կայարանի գլխավոր մասնաշենքը կառուցվել է արհեստական թերակղզու վրա, որը ունի ելք դեպի բաց ծով։ Ուղիղ կայարանի մոտից նավերը շարժվում են դեպի Ստամբուլի մյուս թաղամասերը՝ Բոսֆորի ողջ երկայնքով։
2010 թվականի նոյեմբերի 28-ին Հայդարփաշա կայարանում տեղի է ունեցել հրդեհ։ Reuters գործակալության փոխանցմամբ հրդեհը տեղի է ունեցել այն ժամանակ, երբ կայարանի տանիքում կատարվել են շինարարական աշխատանքներ։


== Ծանոթագրություններ ==


== Արտաքին հղումներ ==
Հայդարփաշա կայարանի լուսանկարները Archived 2016-12-29 at the Wayback Machine.
Վրևկա

Վրևկա (ռուս.՝ Вревка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Վելիկայա գետի ձախ ափից 143 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վելիկայա, գետը ենթաավազան չունի, գետի գետային ավազանը Նարվա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 01030000112102000028489
Կոդը ըստ հիդրոլոգիական հետազոտության (ՌԴ) — 102002848
Ավազանի կոդը — 01.03.00.001
Ծավալի համարը ըստ ՌԴ-ի — 2
Թողարկումը ըստ ՌԴ-ի — 0


== Ծանոթագրություններ ==
Կայ (այլ կիրառումներ)

Կայ, կարող է վերաբերել՝

Կայ - գյուղ Արևմտյան Հայաստանում, Էրզրումի վիլայեթի Սպերի գավառակում
Կայ - գյուղ Ռուսաստանի Կիրովի մարզի Վերխնեկամսկի շրջանի կազմում
Սպաթարիկո

Սպաթարիկո (հուն․՝ Σπαθαρικό, թուրքերեն՝ Ötüken), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 550 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Մուսակա

Մուսակա (հուն․՝ μουσακάς, ռումիներեն՝ musaca, թուրքերեն՝ musakka, հարավսլավոներեն՝ мусака/musaka, արաբերեն՝ مسقعة), սմբուկից պատրաստվող Մերձավոր Արևելքի և Բալկանների ավանդական ուտեստ։


== Նկարագրություն ==
Հունական մուսական բաղկացած է խաշած շերտերից.

Սմբուկի ստորին շերտ՝ ձիթապտղի յուղով,
Գառան միջին շերտ՝ լոլիկով
Վերին շերտ՝ բեշամել սոուսով։Երբեմն ուտեստին ավելացնում են դդմիկ, կարտոֆիլ, սունկ։

Արաբական երկրներում մուսական իրենից ներկայացնում է սառը աղցան՝ պատրաստված լոլիկից և սմբուկից, որը նման է իտալական կապոնատին։ Սերբական, բոսնիական և ռումինական խոհանոցներում մուսական պատրաստվում է նաև սմբուկը լոլիկի հետ։


== Ռումինական խոհանոց ==
Ռումինական խոհանոցում մուսական մսով ուտեստ է, որի կեսը, երբեմն նաև ավելին, կազմում է բանջարեղենը։ Հնարավոր է նաև, որ ամբողջովին բանջարեղենային բաղադրություն ունեցող մուսական բուսակերների ուտեստ է։
Մուսակայի պատրաստման առանձնահատկությունը կայանում է նրանում, որ բոլոր մթերքները լցնում են միաժամանակ, իսկ հետո շոգեխաշում են մի ժամ։
Մուսակայի համար անհրաժեշտ միսը կարող է լինել գառան կամ հորթի։ Հատուկ և պարտադիր բանջարեղեն համարվում են սոխը, սմբուկը, լոլիկը։ Մուսական համեմում են սև կամ կարմիր պղպեղով, դափնու տերևով, սխտորով, սամիթով, մաղադանոսով, նաև ավելացնում են թթվասեր, արևածաղկի ձեթ։
Միսը կտրում են քառակուսիների, ինչպես անում են գուլյաշի համար։ Հետո կտրատում են բանջարեղենը։ Ոչ խոր և լայն կաթսայի հատակին, որը յուղում են կարագով, դնում են սմբուկի շերտը, հետո սոխի շերտը, լոլիկի, դդմիկի, իսկ նրանց վրա՝ մսի։ Հետո շերտերը կրկնում են։ Յուրաքանչյուր 2-3 շերտից հետո մուսական համեմում են։ Հատկապես համեղացնում են մսի միջին և բանջարեղենի վերին շերտերը։ Մուսակայի վերին մասը ծածկում են արևածաղկի ձեթով կամ թթվասերով։ Ուտեստը ջեռոցում թողնում են 1 ժամ։ Վրան ցանում են կանաչի։ Մատուցում են տաք վիճակում, սոուսի հետ, ինչի մեջ եփվել է։


== Բուլղարական խոհանոց ==
Բուլղարիայում մուսական թխած, աղացած խճողակ է՝ լցված կատոֆիլի մեջ։ Իսկ ուտեստը հունական մուսակայի նման, կազմված է տարբեր բանջարեղենից, կարտոֆիլից, մսից, դա անվանում են գյուվեչ: Գյուվեչ բառը բուլղարենում փոխաբերեկան իմաստ ունի։


== Ստուգաբանություն ==
Մուսակա բառը գալիս է արաբերեն musaqqa` («սառած»,  saqqaʿa  բայից՝ սառչել), եկել է այլ լեզուներ հունարենից։


== Ծանոթագրություններ ==


== Գրականություն ==
Похлёбкин, Вильям Васильевич Национальные кухни наших народов. — Центрполиграф, 1978.


== Արտաքին հղումներ ==
Հունական մուսակա Archived 2011-05-22 at the Wayback Machine.
Մոդովական մուսակա
Թուրքական մուսակա
Մուսակայի դասական բաղադրատոմս Archived 2014-04-01 at the Wayback Machine.
Օս (համայնք)

Օս (հոլ.՝ Oss ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 101,98 կմ² է, բնակչությունը՝ 76.599 (2011 թ.)։ Մեկ շնչի տարեկան միջին եկամուտը 13.000 եվրո է։
Այտասկա (լիճ)

Այտասկա (անգլ.՝ Lake Itasca), սառցադաշտային ոչ մեծ լիճ ԱՄՆ-ում։ Գտնվում է Քլիրվոտեր շրջանում՝ Մինեսոտայի հյուսիս-արևմուտքում, Իտասկա նահանգի զբոսայգու տարածքում։ Այն ունի 4.4 կմ² տարածք և 12 մետր խորություն, գտնվում է ծովի մակարդակից 450 մ բարձրության վրա։
Լիճը ձևավորվել է մոտ 10 հազար տարի առաջ նահանջող սառցադաշտի տեղում։ Լճի մոտավորապես 50% -ը սնվում է աղբյուրներից, ինչպես նաև լիճ է թափվում Նիկոլետտ կրիկ գետը։ Այտասկա լիճը համարվում է Հյուսիսային Ամերիկա մայրցամաքի ամենամեծ գետի՝ Միսիսիպիի ակունքը։ Մինչև Մեքսիկական ծոց՝ 3766 կմ ճանապարհ անցնելու համար, մեկ կաթիլ ջրին մոտ 90 օր է հարկավոր։
Օջիբյան լեզվով լիճը կոչվում էր Omashkoozo-zaaga’igan («Որմզդեղնի  լիճ»), ֆրանսերեն՝ Lac la Biche: 


== Պատմությունը ==
Ենթադրվում է, որ լիճ այցելած առաջին սպիտակամորթը եղել է մորթու վաճառական Վիլյամ Մորիսոնը՝ 1803–1804 թվականներին։ Լիճը ուսումնասիրվել է 1832 թվականին հետազոտող և ազգագրագետ Հենրի Ռոու Սքուլքրաֆթի կողմից, ով և առաջարկել է ժամանակակից անվանումը։ Հետաքրքիր է, որ «Այտասկա» բառը նա կազմեց լատինական veritas («ճշմարտություն») և caput («գլուխ») բառերից՝ վերջ դնելով մեծ Միսիսիպի գետի ակունքի որոնմանը։

1891թվականին Մինեսոտայի պատմական ընկերության նախագահ Ջեյքոբ Բրաուերը հասավ նրան, որ տարածքը ազգային ​​պարկի կարգավիճակ ստացավ ՝ լճափնյա տարածքում ծառահատումները կանխելու նպատակով։

		
		
		


== Ֆլորա և ֆաունա ==
Այտասկա լճի ափերը հայտնի են իրենց հին կարմիր և սպիտակ սոճիներով։ Ծառատեսակերից աճում են նաև կաղնիներ, թխկի, լորենի և խեժափիճի ։ Գոյություն ունեն խոլորձների 28 տեսակ, այդ թվում ՝ հազվագյուտ խոյի գլխիկով խոլորձը։ Տարածված է թագուհու խոլորձը, որը Մինեսոտա նահանգի ծաղիկն է։ Վայրի բրինձը աճում է անմիջապես ջրի կողքին, որը միայն բնիկ ամերիկացիները կարող են քաղել Այտասկա լճից ՝ կրոնական ծեսերի համար։
Լճի տարածքի կենդանական աշխարհը կազմված է կաթնասունների 52 տեսակից, երկկենցաղների ու սողունների 18, ձկների 49 տեսակից։ Լճի վրա սեզոնային, կամ ամբողջ տարվա ընթացքում ավելի քան 170 տեսակի թռչուններ են բնադրում։ Ամենահայտնի տեսակներն են ՝ ճայերը, ջկնկուլները, բվերը, արծիվները, ջրարծիվները և ծալքավոր փայտփորները։
20-րդ դարի սկզբին Տրապերները (ռուս.՝ трапперы) (որսորդ,ով որս կատարում է, ոչ թե ատրճանակով, այլ թակարդի միջոցով) գործնականում ոչնչացրել էին Այտասկա նահանգում եղած կուղբերի գենոֆոնդը։ , Ջոն Լինդը, ով Մինեսոտայի նահանգապետն էր 1899-1901 թվականներին,Կանադայից 4 կուղբ բերեց և1921 թվականին տարածքում արդեն ապրում էր գրեթե 1000 կուղբ։


== Ծանոթագրություններ ==
Խենթ և գեղեցիկ (ֆիլմ)

Խենթ և գեղեցիկ (անգլ.՝ Crazy/Beautiful), ամերիկյան լիամետրաժ ֆիլմ։ Նկարահանել է ռեժիսոր Ջոն Ստոկվելը 2001 թվականին։ Ֆիլմը հայտնի է նաև «Անխելք և գեղեցիկ» անվանումով։


== Դերերում ==


== Ծանոթագրություններ ==


== Արտաքին հղումներ ==
«Խենթ և գեղեցիկ»(անգլ.) ֆիլմը Internet Movie Database կայքում
Մարուղենի

Մարուղենի կամ արջախաղող (լատ.՝ Arctostaphylos uva-ursi), հավամրգիների ընտանիքից է։


== Նկարագրություն ==
Մինչև 130 սմ բարձրությամբ մշտադալար, լայնոտ թուփ է։ Ծաղկում է մայիս-հունիս ամիսներին։ Հատապտուղները հասունանում են հուլիս-սեպտեմբերին։ Աճում է չոր, կեչալայնատերևային նոսր անտառներում, չոր տունդրաներում։
Բուժական նպատակով օգտագործում են բույսի տերևները, որոնք հավաքում են գարնան և ամռան սկզբներին։ Հարկավոր է չորացնել վերանահարկերում կամ լավ քամհարվող տարածքում, հետո մանրացնել և լցնել թղթե տոպրակների մեջ։ Այսպես դեղաբույսը կարելի է պահել մինչև 5 տարի։


== Քիմիական կազմը ==
Պարունակում է գլիկոզիդ, արուտինա, դաբաղող նյութեր, ֆլավոնոիդներ, օրգանական թթուներ և այլ միացություններ։


== Բուժական ազդեցությունը ==
Բույսը հրաշալի միզամուղ է, հակաբորբոքային և ախտահանող միջոց։ Այն ունի նաև ընդհանուր հանգստացնող, դաբաղող, հակալուծային, արյունահոսությունը դադարեցնող հատկություններ։ Հաջողությամբ կիրառվում է երիկամի ավազանի և միզապարկի բորբոքումների ժամանակ։ Այն օգտագործվում է նաև մարսողական օրգանների մի շարք լուծով ուղեկցվող հիվանդություններ բուժելիս։
Լուսատվություն

Լուսատվություն, մակերևույթի կետի, տվյալ կետն ընդգրկող տարրական մակերևույթից առաքվող լուսային հոսքի և այդ մակերևույթի մակերեսի հարաբերությունը։ Նշանակվում է R տառով, չափման միավորն է՝ լմ/մ2։ Լուսատվությունյան և լուսավորվածության չափայնությունը նույնն է, սակայն լուսատվությունը բնութագրում է լուսարձակումը՝ լուսատու մակերևույթից առաքվող հոսքի խտությունը, իսկ լուսավորվածությունը բնութագրում է լուսավորումը՝ մակերևույթի վրա ընկնող հոսքի խտությունը։ Էներգետիկ մեծությունների համակարգում համանման մեծություն է, էներգետիկ Լուսատվություն (չափայնությունը՝ վտ/մ2)։
Ջեֆերսոն շրջան (Արևմտյան Վիրջինիա)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)Ջեֆերսոն շրջան (անգլ.՝ Jefferson County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 544 կմ² է, բնակչությունը՝ 53, 498 մարդ (2010 թ. տվյալներով)։ Շրջկենտրոնն է Չարլզթաուն բնակավայրը։ Կազմավորվել է 1801 թ.։
Եդիքուլե

Եդիքուլե ամրոց (թուրքերեն՝ Yedikule Hisarı կամ Yedikule Zindanları; նշանակում է` "Յոթ աշտարականոց պալատ"), օսմանյան ժամանակաշրջանի ռազմական կառույց, որը գտնվում է Ստամբուլի պատմական հատվածում` Ֆաթիհ թաղամասում։ Կառուցվել է 1458 թվականին Մեհմեդ II Ֆաթիհի հրամանով։ Կառուցված է Կոստանդնուպոլսի պարիսպների վրա։ Կառուցելիս «Ոսկե դարպասներին» ավելացրել են երեք նոր աշտարակներ, արդյունքում աշտարակների թիվը դարձել է յոթ, ինչի համար ամրոցը անվանում են Եդիքուլե։ Թուրքերենում եդի նշանակում է յոթ։ Օսմանյան սուլթանները Եդիքուլեում են պահել պետական գանձարանը և արխիվները։ Այստեղ էին պահվում սուլթանի քաղաքական ընդիմախոսները, ինչպես նաև օտարերկրյա գերիները։ Որոշ ժամանակ այստեղ են պահվել նաև Պյոտր Տոլստոյը և Յակով Բուլգակովը։ Նրանցից որոշները, ամրոցում բանտարկված տարիներին, տրվել են գրական կյանքին` ստեղծելով գրական գոհարներ։ Օրինակ, Ֆրանսուա Պուկվիլը, ով պահվել է Եդիքուլեում 1799- 1801 թվականներին, նշում էր, որ Եդիքուլեն և Ստամբուլը դարձել են իր ներշնչանքի աղբյուրը։ Նրանք հնարավորություն են ունեցել նաև մշտական կապի մեջ գտնվելու իրենց կառավարությունների հետ։ Դրա հետ մեկտեղ Եդիքուլեում գլխատվել մեծ քանակությամբ վեզիրներ, Տրապիզոնի կայսրության վերջին կայսր Դավիթը, Վալախիայի առաջնորդ Կոնստանտին Բրինկովյանին և Մոլդովայի իշխան Միրոն Մոգիլան Բարնովսկին։ Ամրոցի ներսում` կենտրոնական հատվածում կա մզկիթ` շատրվանով։ 1830-ական թվականներից Եդիքուլեն դադարեց օգտագործվել որպես զնդան։ Զորանոցները դուրս բերվեցին, իսկ այստեղ կառուցվեց դպրոց։ 1895 թվականին Եդիքուլեն դարձավ թանգարան։


== Ծանոթագրություններ ==
Ժողովածու (1054)

Ժողովածու (1054), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1054 թվի տակ։ Ձեռագիրը գրվել է 18-րդ դարում Անտոն գրիչի կողմից։ Գրված է թղթիի վրա, որը ունի 21x15 չափս։ Ձեռագիրը կազմված է 256 թերթից։ Գրված է երկսյուն, նոտրգրով։ Կազմը` կաշվեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝ 56ա, 74ա։


== Բովանդակություն ==
Գր. Խլաթեցւոյ Մեկնութիւն Արարածոց։
Բանք իմաստնոց։
Յովհ. Արճիշեցվոյ Մեկնութիւն պատարագի։
Ներս. Լամբրոնացւոյ Մեկնութիւն Սաղմոսաց։
Կիր. Երզնկացւոյ Մեկնույթիւն Հարիւրաւացն Եվագրեայ։


== Ծանոթագրություններ ==
Կատուն և Կոն (մուլտֆիլմ)

«Կատուն և Կոն», խորհրդային մուլտֆիլմ՝ ստեղծված 1990 թվականին։ Մուլտֆիլմը նկարահանվել է «լուբոկի» ոճով, իսկ դրա սյուժեն ակնհայտորեն նման է ռուսական «Մկները կատվին կթաղեն» («Ինչպես մկները թաղեցին Կատվին») լուբոկին։


== Սյուժե ==
Մուլտֆիլը պատմում է մի կատվի պատմություն, ով ընկերանում է մկների հետ։ Այս ընկերությունը դուր չէր գալիս կատվի տիրոջը, և նա կատվին փակում է մութ նկուղում և պահում նրան առանց ճաշի և ընթրիքի։ Այդ ժամանակ կատուն և մկները զվարճալի արկած են մտածում․ կատուն մեռած է ձևանում, իսկ մկները տանում են նրան թաղելու։


== Մուլտֆիլմերի հավաքածու ==
Կատուն և Կոն
Փոքրիկ կախարդուհին
Կատաղի Բամբր
Բամբրի հետքերով
Ծուղակ Բամբրի համար
Ծղրիդ Կուզյայի արկածները (պատմություն 1)
Ծղրիդ Կուզյայի արկածները (պատմություն 2)
Ո՞ւր է գնում փղիկը
Բարև, Կապիկ
Մեծ փակումը
Վաղը կգա վաղը
Թանկագին նպաստ


== Մրցանակներ և պարգևներ ==
«Կատուն և Կոն» մուլտֆիլմը պարգևատրվել է մի շարք փառատոններում։

«Կռոկ» փառատոնի ժյուրիի մրցանակ (1991)
Հիրոսիմայի մրցանակ Ճապոնիայի միջազգային փառատոնում (1992)
Կիևի «Երիտասարդություն» փառատոնի դիպլոմ և առաջին մրցանակ -(1992)


== Նկարահանող խումբ ==


== Վերաթողարկում DVD ձևաչափով ==
Մուլտֆիլմը բազմիցս թողարկվել է DVD ձևաչափով, մուլտֆիլմերի տարբեր հավաքածուներում։

«Masters of Russian Animation Volume 4» (Ռուսական անիմացիայի վարպետներ․ չորրորդ թողարկում) Սկավավառակի վրա ներառված են եղել հետևյալ մուլտֆիլմերը․ «Դուռ» (1986), «Տղան ինչպես կա» (1986), «Ազատագրված Դոն Կիխոտը» (1987), «Մարտինկո» (1987), «Ստորգետնյա մեծ պարահանդես» (1987), «Կատուն և ծաղրածուն» (1988), «Կելե» (1988), «Երազ» (1988), «Երկրորդ ես» (1989), «Ընկերուհի» (1989), «Կատուն և Կոն» (1990)։
«Կատուն և մկների խումբը», «Սոյուզմուլտֆիլմ»։ Սկավավառակի վրա ներառված են եղել հետևյալ մուլտֆիլմերը․«Կատվի տունը» (1958), «Կոշկավոր կատուն» (1968), «Կատուն և ծաղրածուն» (1988), «Ձկնորս կատուն» (1964), «Կատուն, որ քայլում է ինքն իր համար» (1968), «Մի կատու, ով կարողանում էր երգել» (1988), «Կատուն և Կոն» (1990)։


== Ծանոթագրություններ ==


== Արտաքին հղումներ ==
Մուլտֆիլմը animator.ru կայքում
«Кот и Ко»(անգլ.) ֆիլմը Internet Movie Database կայքում
«Кот и Ко» artnow.ru կայքում
Համակարգչային թանգարան

Համակարգչային թանգարան, Հաշվողական տեխնիկայի և ծրագրային ապահովման պատմությանը նվիրված թանգարան։ Ինչպես ցանկացած թանգարան այն «հասարակությանն աջակցելու և խթանելու համար ստեղծված մշտական հաստատություն է, որը զբաղվում է մարդու և նրա միջավայրի մասին նյութական ապացույցների ձեռքբերման, պահպանման, հետազոտման, մասսայականացման համար, ուսման, կրթության, ինչպես նաև հոգևոր կարիքների բավարարման նպատակով», ինչպես սահմանված է Թանգարանների միջազգային խորհրդի կողմից։
Համակարգչային որոշ թանգարաններ գործում են որպես այլ խոշոր հաստատության մաս, ինչպիսիք են Լոնդոնի գիտության թանգարանը կամ Մյունխենի Դոյչս թանգարանը։ Մյուսները, ինչպիսիք են Կալիֆոռնիայի Համակարգչային պատմության թանգարանը Մաունթին Վյուում, Ազգային համակարգչային թանգարանը Բլեթչլի պարկում և Heinz Nixdorf MuseumsForum-ը Պադերբորնում, համարվում են նեղ մասնագիտացված։ Թանգարանների որոշ մասը մասնագիտացած են հաշվողական տեխնիկայի վաղ պատմության բնագավառում, մյուսները՝ առաջին անհատական համակարգիչների դարաշրջանում, ինչպիսիք են Apple I և Altair 8800, Apple II, հին Apple Macintosh Commodore Internationals, Amiga, IBM PC և այլ առավել հազվադեպ հանդիպող` Օսբորն 1 համակարգիչների բնագավառում։ Այնպիսի թանգարաններ, ինչպիսին Computerspielemuseum Berlin-ը մասնագիտացած է համակարգչային խաղերի բնագավառում։ Գոյություն ունեն թանգարաններ, որոնք  մասնագիտացած են գիտական  հետազոտությունների և պահպանության բնագավառում, մյուսներն ավելի շատ կենտրոնանում են կրթական և ժամանցային նպատակների վրա։ Կան նաև մասնավոր հավաքածուներ։
Համակարգչային թանգարանների հատուկ տեսակ են համակարգչային տեխնիկայի և տեղեկատվական տեխնոլոգիաների վիրտուալ թանգարանները։


== Ծանոթագրություններ ==


== Արտաքին հղումներ ==
Bell, Gordon (2011). Out of a Closet: The Early Years of the Computer Museums. Microsoft Technical Report MSR-TR-2011-44.
Bruemmer, Bruce H. (1987). Resources for the History of Computing: A Guide to U.S. & Canadian Records
Cortada, James W. (1990). Archives of Data-Processing History: A Guide to Major U.S. Collections. Greenwood
Թուզ լիճ

Թուզ, անհոսք, աղի լիճ Թուրքիայի տարածքում՝ գտնվում է Փոքր Ասիա թերակղզու կենտրոնական մասում, մայրաքաղաք Անկարայից 150 կմ դեպի հարավ-արևելք։ Մեծությամբ երկրորդ լիճն է Թուրքիայում։ Աղիությամբ երկրորդն է աշխարհում՝ աղիությունը կազմում է 340 ‰։ Բարձրությունը ծովի մակարդակից՝ 905 մ է։ Լիճն ունի 80 կմ երկարություն, 50 կմ լայնություն, իսկ մակերեսը 1500 կմ քառակուսի է։ Լիճը լրացնում տեկտոնական դեպրեսիան Թուրքիայի կենտրոնական սարահարթում։ Լիճը ընկած է երկու խոշոր գետերի միջև, սնվում է ստորերկրյա աղբյուրներից և տարափից:Այնտեղ, որտեղ ընկած է լիճը կան ջրանցքներ և առուներ, որոնք առաջացրել են ճահիճներ:Ամռանը գոլորշիացման պատճառով Թուզ լիճը կորցնում է ջրի մեծ մասը, դրա համար ձևավորվում է աղի միջին շերտ, որի հաստությունը կազմում է 30 սանտիմետր։ Ձմռանը աղը լուծվում է և լիճը վերադառնում է իր նախկին տեսքին։ Լիճը արդյունահանում է տարեկան 70 տոննա աղ, որը արտահանվում է Թուրքիայի կողմից։ Աղը որոշում է արդյունաբերական գործունեության ուղղությունը, որը հիմնականում կապված է մաքրման ու վերամշակման հետ։ Լիճը շրջապատված է վարելահողերով, միայն հարավում և հարավ-արևմուտքում հողի չի կարող մշակվել, քանի որ շրջապատված է աղակալված հողերով։ 2001 թվականին Թուզ լիճը և հարակից տարածքները հռչակվեցին պահպանվող տարածք։ 


== Աղբյուրներ ==
Фотографии озера Туз.


== Արտաքին հղումներ ==
Թուզ լիճ
Թուրքիայում Թուզ լիճը կարմրել է(չաշխատող հղում)
Լյումատու (գյուղ, Մայդլա շրջան)

Անվան այլ կիրառումների համար տե՛ս՝ ԼյումատուԼյումատու (էստ․՝ Lümatu), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շիգինակ

Շիգինակ (ռուս.՝ Шигинак), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Բերեզովայա գետի ձախ ափին՝ 3 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մերինգ (Տիրշենրոյտ)

Անվան այլ կիրառումների համար տե՛ս՝ Մերինգ (այլ կիրառումներ)Ֆուքսմյուլ (գերմ.՝ Mähring), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 1861 մարդ (ըստ 2010 թվականի դեկտեմբերի 31-ի)։ Տարածքը կազմում է 72,94 կմ2։ Պաշտոնական կոդ՝ 09 3 77 139։ Կոմունան կազմված է 19 գյուղական բնակավայրերից։


== Ծանոթագրություններ ==


== Արտաքին հղումներ ==
Պաշտոնական կայք
Նոոռմա

Նոոռմա (էստ․՝ Noorma), գյուղ Էստոնիայի Տարտումաա նահանգի Ռաննու շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նետաձգությունը 2016 օլիմպիական խաղերում

Նետաձգությունը 2016 թվականի օլիմպիական խաղերում անցկացվել է Ռիո դե Ժանեյրոյի Սամբոդրոմում և տեղի է ունեցել 2016 թվականի օգոստոսի 6-ից 12-ը։
Բոլոր 4 մրցույթներում հաղթող են ճանաչվել Հարավային Կորեայի մարզիկները։


== Մրցույթի ձևաչափ ==
128 մարզիկ մրցեցին չորս մրցույթներում. Տղամարդկանց անհատական, Կանանց անհատական, Տղամարդկանց հավաքայան, Կանանց հավաքական։
Բոլոր չորս մրցույթները կայանացան Համաշխարհային նետաձգության ֆեդերացիայի կողմից հաստատված 70 մ հեռավորություն ունեցող տարածքում, հատուկ չափանիշներին բավարարող զենքերով։ Մրցույթը սկսվեցին համապատասխան փուլից, որտեղ ամեն սեռի ներկայացուցիչների թիվը 64 էր։ Ամեն նետաձիգ մրցույթից առաջ կրակեց 72 աղեղ, որպեսզի զբաղեցնի իր նախնական դիրքը 1-64 հորիզոնականներում, համապատասխան իր միավորների։
Հավաքականների համար նույնպես օգտագործվեց նախնական փուլը համաձայն թիմի անդամներից յուրաքանչյուրի միավորների։
Յուրաքանչյուր մրցույթում պարտվող կողմը դուրս մնաց բացառությամբ կիսաեզրափակչի պարտվողից, ով իրավունք ստացավ վիճարկել բրոնզե մեդալը։


== Մասնակից երկրներ ==
Մրցույթին մասնակցեցին նետաձիգներ 56 երկրից։


== Մեդալների տեսություն ==


=== Մեդալների աղյուսակ ===


=== Մեդալակիրներ ===


== Ծանոթագրություններ ==